44. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ  ΚΟΙΝ. ΑΣΦΑΛΙΣΕΩΝ Αριθ. Διβ/οικ. 10281 της 4/13 Απρ. 1989 (ΦΕΚ Β΄ 256) Αναστολή εκπλήρωσης υπηρεσίας υπαίθρου υπόχρεων γιατρών. Έχοντας υπόψη: 1.Τις διατάξεις: α.Του Ν.Δ. 67/68. β.Του Ν.Δ. 127/74 άρθρ. 5. γ.Την αριθ. πρωτ. Ζ1β/οικ. 6101/30.1.75 (ΦΕΚ 140/Β/75) Υπουργική κανονιστική απόφαση του Υπουργείου μας «περί αναστολής εκπλήρωσης υπηρεσίας υπαίθρου υπόχρεων γιατρών» όπως αυτή έχει συμπληρωθεί και τροποποιηθεί μέχρι σήμερα. δ.Την αριθ. 356/15.4.75 γνωμοδότηση του Β΄ Τμήματος του Νομικού Συμβουλίου του Κράτους. 2.Τις ανάγκες της υπηρεσίας, αποφασίζουμε: 1.Αναστέλλουμε την υποχρέωση υπηρεσίας υπαίθρου των γιατρών για την απόκτηση ιατρικής ειδικότητας, ως εξής: α.Γι’ αυτούς που έχουν συμπληρώσει ή θα συμπληρώσουν το μισό του απαιτούμενου χρόνου άσκησης για τη λήψη οποιασδήποτε αναγνωρισμένης από το Νόμο ως κύριας ιατρικής ειδικότητας χορηγούμε αναστολή της υποχρέωσης υπηρεσίας υπαίθρου για τη συνέχιση της ειδίκευσής τους στην Ελλάδα ή στο εξωτερικό. β.Γι’ αυτούς που προτίθενται να ασκηθούν στις πιο κάνω ειδικότητες: 1.Πνευμολογία-Φυματολογία. 2.Χειρουργική Θώρακα. 3.Φυσική Ιατρική και αποκατάσταση. 4.Γενική Ιατρική. 5.Παιδοψυχιατρική. 6.Ιατροδικαστική. 7.Κυτταρολογία. 8.Πυρηνική Ιατρική. 9.Αναισθησιολογία. 10.Νευροχειρουργική. Χορηγούμε αναστολή με την έναρξη της ειδίκευσής τους. α)Αναστέλλουμε την υποχρέωση υπηρεσίας υπαίθρου των γιατρών που προτίθενται να ασκηθούν στις ειδικότητες της Παθολογοανατομίας και της Νεφρολογίας από την έναρξη μέχρι το τέλος της ειδίκευσής τους. Η ρύθμιση αυτή θα ισχύει μόνο επί ένα έτος από τη δημοσίευση της παρούσας απόφασης. β)Μετά τη λήξη του χρονικού αυτού διαστήματος, που παύει η ισχύς του αμέσως προηγουμένου εδαφίου, η συνέχιση ή μη της χορήγησης αναστολής για τις ειδικότητες αυτές (Παθολογοανατομίας και Νεφρολογίας), θα επανεκτιμηθεί από ειδική Επιτροπή που θα συσταθεί για αυτό το λόγο από το Κεντρικό Συμβούλιο Υγείας». Τα μέσα σε « » εδάφια προστέθηκαν από την παρ. 1 της απόφ. Δ1β/4600/12-13 Φεβρ. 1990 (ΦΕΚ Β΄ 102), απόφ. Υπ. Υγείας Πρόν. και Κοινων. Ασφαλίσεων. 2.Γιατροί που πήραν απαλλαγή της υποχρέωσης υπηρεσίας υπαίθρου σαν αλλοδαποί μπορούν να πάρουν αναστολή για μια από τις ειδικότητές του α και β εδαφίου της παρ. Ι της παρούσας απόφασης, εφόσον απέκτησαν την Ελληνική Ιθαγένεια και κατ’ επέκταση δεν είναι ισχυρό πλέον η απόφαση απαλλαγής τους. 3.Μετά το τέλος της ειδίκευσης αυτοί τοποθετούνται σύμφωνα με τις ανάγκες της υπηρεσίας για εκπλήρωση της υποχρέωσής τους. 4.Διακοπή της ειδικότητας ή αλλαγή αυτής προ της ολοκλήρωσης της συνεπάγεται την άρση της απόφασης αναστολής και την άμεση τοποθέτηση σε θέσεις υπαίθρου σύμφωνα με τις ανάγκες της υπηρεσίας. Κατ’ εξαίρεση μπορούν εκ νέου να πάρουν αναστολή μόνο όσοι γιατροί αρχίζουν μια από τις ειδικότητες του Β εδαφίου της παρ. Ι της παρούσας απόφασης και επιθυμούν διακόπτοντας την να αλλάξουν αυτή με κάποια άλλη ειδικότητα του ιδίου εδαφίου (εδάφ. Β) της παρ. Ι. «α)Μπορούν επίσης να πάρουν εκ νέου αναστολή οι γιατροί οι οποίοι έτυχον αναστολής για μια από τις ειδικότητες του Β΄ εδαφίου της παρ. Ι της σχετικής 2 προϊσχύουσας απόφασής μας και επιθυμούν διακόπτοντάς την, να αλλάξουν αυτή με κάποια άλλη ειδικότητα του Β΄ εδαφίου της παρ. Ι της σχετικής 3 απόφασής μας. β)Μπορούν επίσης να πάρουν εκ νέου αναστολή οι γιατροί οι οποίοι έτυχον αναστολής για μια από τις ειδικότητες της παρ. 2 της σχετικής 2 προϊσχύουσας απόφασής μας και επιθυμούν διακόπτοντάς την, να αλλάξουν αυτή με κάποια άλλη ειδικότητα του Β΄ εδαφίου της παρ. Ι της σχετικής 3 απόφασής μας». Τα  μέσα σε « » εδάφια προστέθηκαν από την παρ. 2 της απόφ. Δ1β/4600/12-13 Φεβρ. 1990 (ΦΕΚ Β΄ 102) απόφ. Υπ. Υγείας Πρόν. και Κοινων. Ασφαλίσεων. 5.Η αριθ. πρωτ. Ζ1β/οικ. 6101/30.1.75 (ΦΕΚ 140/ Β/75) Υπουργική Κανονιστική μας απόφαση «περί αναστολής εκπλήρωσης υπηρεσίας υπαίθρου υπόχρεων» όπως αυτή έχει συμπληρωθεί και τροποποιηθεί μέχρι σήμερα παύει να ισχύει. (Αντί για τη σελ. 524,23) Σελ. 524,23(α) Τεύχος 1131-Σελ. 99 543 Άσκηση Ιατρικού Επαγγέλματος 34.Ζ.α.44 